b'\n_START_ARTICLE_\n\xc4\x8cukla\n_START_PARAGRAPH_\n\xc4\x8cukla je 1766 m visok kopast vrh nad Bovcem, ki se dviga iznad sicer dokaj enotnega ju\xc5\xbenega pobo\xc4\x8dja Rombona._NEWLINE_Vzpetina je znana po krvavih bojih v prvi svetovni vojni. Na samem vrhu stoji spomenik v obliki piramide v spomin na zavzetje \xc4\x8cuklje 10. maja 1916 s strani italijanskega gorskega bataljona Bassano. V okolici se nahajajo \xc5\xa1tevilni ostanki rovov in kavern, kot tudi zgradb bolni\xc5\xa1ni\xc4\x8dnega kompleksa v vzno\xc5\xbeju jugozahodnega ostenja \xc4\x8cuklje._NEWLINE_Bojev na \xc4\x8cuklji se je kot poro\xc4\x8dnik italijanske vojske udele\xc5\xbeil tudi bodo\xc4\x8di fa\xc5\xa1isti\xc4\x8dni diktator Benito Mussolini. Dogodke na boji\xc5\xa1\xc4\x8du je opisal v svojem internem dnevniku datiranim od 12. februarja do 2. marca 1916.'